Izlazak (TOB e.p. T.D.)/Bog otvara jedan prolaz kroz more
Bog otvara jedan prolaz kroz more

15 GOSPOD reče Mojsiju: Zašto vapiš prema meni? Reci sinovima Izraelovim: nek' krenu na put!
 
16 A ti, digni svoj štap, pruži ruku nad more, razdvoji ga: i nek' sinovi Izraelovi prođu po suhom posred mora.
 
17 A ja, ja ću ukrutiti *srce Egipćanima da prodru iza njih i da se ja proslavim o trošku * Faraona i svih njegovih snaga, njegovih kola i njegovih konjanika.
 
18 Tako će Egipćani spoznati da sam ja GOSPOD, kad se budem proslavio o trošku Faraona, njegovih kola i njegovih konjanika.«
 
19 * Anđeo Božji koji je išao ispred tabora Izraelovog pođe i pređe u njihovu pozadinu. Stub oblačni sprijeda pređe im straga.
 
20 Postavi se između tabora Egipćana i tabora Izraelovog. Bijaše jedan oblak, ali također i tmina; tad on osvijetli noć. I cijele noći ne približiše se jedan drugom.
 
21 Mojsije ispruži ruku nad more. GOSPOD odmicaše more cijele noći jakim istočnim vjetrom i presuši more. Vode se razdvojiše
 
22 i sinovi Izraelovi prodriješe u sred mora po suhom, vode činiše po jedan zid njima s desna i njima s lijeva.
 
23 Egipćani ih progoniše i prodriješe iza njih - svi konji Faraonovi , njegova kola i njegovi konjanici- sve do u sred mora.
 
24 No, tijekom bdijenja pred zoru, iz oblaka i vatre GOSPOD osmotri tabor Egipćana i izazva nered u taboru egipatskom.
 
25 On zaustavi točkove njihovih kola i vožnju im učini mučnom. Egipat reče: » Bježimo daleko od Izraela, jer je GOSPOD taj koji bije boj za njih protiv Egipta!«
 
26 GOSPOD reče Mojsiju: » Pruži ruku nad more: nek se vode vrate na Egipat, na njihova kola i njihove konjanike!«
 
27 Mojsije ispruži ruku nad more. U nadolasku jutra, more se vrati na svoje uobičajeno mjesto, dok Egipćani juriše njemu u susret. A GOSPOD se otrese Egipćana usred mora.
 
28 Vode se vratiše i prekriše kola i konjanike; sve snage Faraonove koje bijahu prodrle u more iza Izraela, ne osta nitko.
 
29 Ali, sinovi Izraelovi bijahu išli po suhom posred mora, vode su stvarale zid njima desno i njima lijevo.
 
30 GOSPOD, onog dana, spasi Izrael iz ruku Egipta i Izrael vidje Egipat umrijeti na obali mora.
 
31 Izrael vidje kakvom je snažnom rukom GOSPOD djelovao protiv Egipta. Narod se uplaši GOSPODA, povjerova u GOSPODA i u Mojsija slugu njegovog.

Izlazak (TOB e.p. T.D.)